<classify> Chanzo cha picha, Getty ImagesManchester United wako tayari kumwachia mlinzi wa zamani wa Ufaransa Raphael Varane, 31, kuondoka bure mkataba wake utakapokamilika msimu huu wa joto. MirrorBarcelona wanatazamia kuimarisha safu yao ya mashambulizi huku mshambuliaji wa Liverpool na Colombia Luis Diaz, 27, akiwa mmoja wa walengwa wao wakati The Reds wakiishiwa na subira na uchezaji wake. Mundo Deportivo - kwa KihispaniaBeki wa Cameroon Joel Matip, 32, ni mchezaji mwingine ambaye anaweza kuondoka Liverpool msimu huu wa joto huku Roma na Lazio zikimwania. Corriere - kwa KiitalianoChanzo cha picha, Action ImagesReuterManchester United inatarajia wachezaji kadhaa kuondoka majira ya joto ili kukidhi mahitaji ya usawa wa kifedha michezoni, huku mustakabali wa mshambuliaji wa Uingereza Marcus Rashford, 26, ukizingatiwa. ExpressAC Milan wanavutiwa na beki wa Aston Villa Mbrazil Diego Carlos, 31, baada ya kufanya vyema aliporejea kutoka kwa jeraha la Achilles. Sport - via TeamTalkBeki wa Fulham Tosin Adarabioyo, 26, ameiambia klabu hiyo kuwa anakusudia kuondoka kwa uhamisho wa bure msimu huu wa joto, huku Liverpool, Tottenham na Newcastle zikivutiwa na Muingereza huyo. ExpressChanzo cha picha, Getty ImagesWinga wa Brighton na Japan Kaoru Mitoma, 26, ananyatiwa na klabu za Arsenal, Manchester City na Manchester United. Fichajes - via 90 minParis St-Germain wanakabiliwa na kizingiti katika jaribio lao la kumsajili kinda wa Barcelona na Uhispania Lamine Yamal, 16, huku wakala wa kinda huyo akiiambia klabu hiyo hauzwi. AS - kwa KihispaniaKlabu za Arsenal na Tottenham Hotspur zinatazamia kumsajili kiungo wa West Ham aliyewahi kuchezea timu ya Uingereza ya wachezaji wa chini ya miaka 16 Daniel Rigge, 18. ESPNBayern Munich wamethibitisha kuwa wanafanya mazungumzo na kocha wa zamani wa Manchester United Ralf Rangnick kuchukua nafasi ya Thomas Tuchel kama mkufunzi. GoalChanzo cha picha, Getty ImagesKocha wa zamani wa Chelsea na Tottenham Antonio Conte amefikia makubaliano ya mkataba wa miaka mitatu kuchukua nafasi ya meneja wa Napoli. Rai kwa KiitalianoReal Madrid hawana mpango wa kumnunua mlinzi wa Bayern Munich Alphonso Davies, 23, msimu huu wa joto lakini wana nia ya kumsajili mchezaji huyo wa kimataifa wa Canada bila malipo kandarasi yake itakapokamilika 2025. Relevo - kwa Kihispania.Arsenal wameanza mazungumzo ya kumpa mkataba mpya beki wa Brazil Gabriel Magalhaes, 26, baada ya kuwa na msimu wa mchezo mzuri. MirrorChanzo cha picha, Getty ImagesBeki wa Barcelona Pau Cubarsi, 17, amepewa mkataba wa miaka mitano ambao anatarajiwa kutia saini atakapofikisha umri wa miaka 18 mwezi Januari, licha ya kutakiwa na Manchester City. AS - kwa KihispaniaBologna bado wana matumaini ya kuongeza mkataba wa kocha Thiago Motta baada ya Juni 2024 licha ya Juventus na Manchester United kumtaka Mbrazil huyo mwenye umri wa miaka 41. Gazzetta dello Sport, kupitia Football ItaliaImetafsiriwa na Ambia Hirsi  <topic>: MICHEZO 